OpenLLM-France/wikimedia huggingface dataset:
# Kúdrino (Kirjatx)

* Per a altres significats, vegeu «Kúdrino».
Kúdrino (en rus: Кудрино) és un poble de l'óblast de Vladímir, a Rússia, segons el cens del 2010 tenia 10 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Iota del Bover

Iota del Bover (ι Bootis) és un sistema estel·lar situat a la constel·lació del Bover. L'estrella porta el nom tradicional Asellus Secundus (del llatí "segon cadell de l'ase ") i la designació de Flamsteed 21 del Bover.
Aquesta estrella, en companyia dels altres Theta del Bover (θ Bootis), Kappa del Bover (κ Bootis) i Lambda del Bover (λ Bootis), eren sobrenomenades en àrab Al Aulād al Dhiʼbah (أولاد الضّباع - al aulād al dhiʼb), "Els petits de les Hienes".
Iota del Bover és una estrella doble situada a 97 anys-llum de la Terra. La distància angular entre les components és de 38,6 segons d'arc, fàcilment resolta amb binocles.

## Sistema binari

La component principal, Iota del Bover A, és una nana blanca de la seqüència principal de tipus espectral A, de magnitud aparent mitjana +4,75. És classificada com una estrella variable de tipus Delta Scuti, el seu esclat varia de +4,73 a +4,78. El seu company, Iota del Bover B, és una estrella de magnitud +8,27 i de tipus espectral KIV

## Referències

* ↑ «The Physical Basis of Luminosity Classification in the Late A-, F-, and Early G-Type Stars. I. Precise Spectral Types for 372 Stars» (en anglès). Astronomical Journal, 4, 01-04-2001, pàg. 2148–2158. DOI: 10.1086/319956.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 01-10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* ↑ «Iota Bootis» (en anglès). SIMBAD (Centre de Dades astronòmiques d'Estrasburg). [Consulta: 10 desembre 2020].
# Junta de la Dona Patriòtica

Junta de la Dona Patriòtica (en basc: Emakume Abertzale Batza, EAB) va ser una associació nacionalista basca de dones del Partit Nacionalista Basc, fundada a Bilbao l'any 1922. Karmele Erzati va ser nomenada com a presidenta, però, poc després, a l'inici de la dictadura de Miguel Primo de Rivera, l'entitat va ser il·legalitzada i va desaparèixer. Per crear-la van comptar amb el suport de l'associació Cumann na mBan que ja estava a Irlanda.
El 1931 va reaparèixer i es va estendre per a tot el País Basc del Sud. Els seus objectius eren Jaungoikoa eta lege zaharra i la llengua basca. Va adquirir la seva pròpia autonomia després de veure que la seva tasca depenia del treball dirigit pels homes. A més de la feina feta en l'àmbit de l'ensenyament i l'educació sobretot a les escoles i llars d'infants, van intentar pal·liar els problemes propagandístics i socials. Fruit d'aquesta activitat, juntament amb Força Joventut Basca (Euzko Gaztedi Indarra, EGI), l'any 1932 van crear la Junta del Mestre Basc (Euzko Irakasle Batza) i la Junta de l'Escola Basca (Euzko Ikastola Batza).
Quan la força i la influència de l'associació va ser gran, va esclatar la Guerra Civil espanyola i els franquistes les van reprimir severament fins a dissoldre l'entitat. Acabada la guerra, moltes van marxar a l'exili i van preparar l'ajuda als refugiats bascos. Algunes de les militants més famoses van ser Karmele Errazti, Polixene Trabudua, Haydée Agirre, Maria Teresa Zabala, Julene Urzelai, Sorne Unzueta, Robustiana Mujika Egaña i Elbira Zipitria.

## Vegeu també

* Cumann na mBan
* Libe Altuna

## Notes

* ↑ Per a una traducció més adequada s'ha usat el mot «junta» per a «batza» d'acord amb l'argot de preferència del Partit Nacionalista Basc.

## Referències

* ↑ «Batza» (en castellà). Auñamendi Eusko Entziklopedia. [Consulta: 6 novembre 2023].
* 1 2 3 Garmendia Lasa, Elixabete. «Pizkundeko lau emakume mitinlari» (en basc). Euskonews.eus. [Consulta: 13 novembre 2023].
* ↑ Uruburu Totorikaguena, Laura. «Batza Emakure Abertzale (1922-1936)» (pdf) (en basc). Euskadi.net, 1997. [Consulta: 13 novembre 2023].
* ↑ «Emakume Abertzale Batza» (en basc i castellà). Auñamendi Eusko Entziklopedia. [Consulta: 6 novembre 2023].
* ↑ «100 años de Emakume Abertzale Batza, el movimiento feminista que empoderó a las mujeres nacionalistas vascas» (en castellà). SabinoArana.eus. [Consulta: 6 novembre 2023].

## Bibliografia

* Bilbao Bilbao, Begoña; Ezkurdia Arteaga, Gurutze; Pérez Urraza, Karmele; Chueca Inxusta, Josu (coord.). Emakumeak, hitza eta bizitza (en basc). Universitat del País Basc, 2012.
* Ugalde Solano, Mercedes. Mujeres y nacionalismo vasco. Génesis y desarrollo de Emakume Abertzale Batza (1906-1936) (en castellà). Bilbao: Emakunde, 1993.
# Y Fferi Isaf

Y Fferi Isaf, en anglès Queensferry, és un poble del comtat de Sir y Fflint, a Gal·les. Limita amb el riu Dee, al costat de la frontera amb Anglaterra.
El seu nom anglès deriva dels ferris, que utilitzen aquest punt per travessar el riu Dee. L'emplaçament de Higher Ferry és, actualment, Saltney, essent Queensferry anteriorment Lower Ferry. El nom va canviar a Kingsferry amb motiu del coronament del rei Jordi IV del Regne Unit el 1820, i va passar a ser Queensferry amb motiu de la coronació de la reina Victòria el 1837.
Queensferry es troba al llarg de les carreteres B5441 i B5129, i es troba al marge de l'autovia A494. Limita amb Deeside. Queensferry és considerat com a part de Deeside, el qual dona nom a molts dels indrets de Queensferry, com ara el Deeside Leisure Centre, una instal·lació esportiva que també allotja concerts.
La ciutat no té l'habitual "cenotafi" del monument de la guerra, sinó que disposa d'un Institut Memorial. Es tracta d'un edifici blanc i negre ondulat que es troba prop de l'entrada a Asda del camí de la costa. El Jubilee Bridge, també conegut com el Blue Bridge, s'estén pel riu Dee; es tracta d'un pont llevadís de doble fulla. Hi havia una estació de tren, operativa entre 1864 i 1966.

## Referències

* ↑ «BBC - Error 404 : Not Found» (en anglès). Arxivat de l'original el 2012-07-23. [Consulta: 22 abril 2018].

## Vegeu també

* Sender de la costa de Gal·les, sender de Gran Recorregut que segueix tota la costa de Gal·les des de Chepstow fins a Y Fferi Isaf

## Enllaços externs

* BBC Wales - Connah's Quay, Shotton & Queensferry website Arxivat 2011-10-19 a Wayback Machine.
* Photos of Queensferry and surrounding area on geograph.org.uk
* Deeside.com Hyperlocal News Website
# Casa Museu la Barbera dels Aragonés

La Casa Museu La Barbera dels Aragonés de la Vila Joiosa (País Valencià) va pertànyer a la família Aragonés, terratinents que van exercir importants càrrecs polítics i militars des de la baixa Edat Mitjana fins al s. XIX. Segons els llibres d'armes, el cavaller templer Juan Aragonés va arribar amb Jaume I el s. XIII, motiu pel qual l'escut familiar és la creu del Tremp, que es pot trobar en diferents objectes de la casa. En extingir-se la família en 1992, la Barbera (com la hi coneix popularment) va passar a propietat municipal. L'edifici conté una important col·lecció de grafiti, vestits, vaixelles, mobiliari i objectes quotidians i decoratius dels segles XVII a XX, gran part d'ells exposada i la resta conservada als magatzems Vilamuseu, la Xarxa de Museus i Monuments de la Vila Joiosa. L'edifici es va construir a la fi del s. XVI i va sofrir una important reforma a mitjan s. XVIII, quan se li va afegir la crugia davantera.
A l'interior, la planta baixa es destinava al servei i a despatx d'assumptes relacionats amb la finca, i la primera planta es destinava a segon habitatge familiar. L'arcada del segon pis o riurau servia per a l'assecat de la pansa, i darrere està la cambra (magatzem agrícola). Aquest riurau és el més meridional conegut fins hui, i testimonia la importància de l'elaboració de vi i pansa a la comarca fins a finals del s. XIX.
La torreta va servir per controlar les terres i previndre atacs barbarescos i de bandolers. Actualment funciona com a casa museu des de 2005, reconeguda com a museu del País Valencià oficialment per la Generalitat Valenciana per resolució de 3 de setembre de 2009 (DOGV 6125 de 19 d'octubre de 2009).

## Referències

* ↑ Algarra Pardo, Víctor y Berrocal Ruiz, Paloma (2009):”Finca de la Barbera”. En Graffiti. Arte espontáneo en Alicante. MARQ, Diputación de Alicante, Alicante, pág. 254-267. Disponible en línea en https://docs.google.cat/file/d/0B-fsz_tN39DpQllyVi0xTDc0eFU/edit%5BEnllaç+no+actiu%5D
* ↑ Bonmatí Lledó, Carmina; Marí Molina, María Jesús; Doncel Recas, Paula y Espinosa Ruiz, Antonio (2013): La Barbera dels Aragonés. Casa Museu. Catàleg/Catálogo/Catalogue, Ayuntamiento de Villajoyosa, edición en CD, ISBN 978-84-936978-4-6
* ↑ «Casa Museo La Barbera dels Aragonés | Guia Repsol» (en castellà). Guía Repsol. [Consulta: 4 maig 2020].
* 1 2 «Los 5 mejores monumentos de La Vila Joiosa» (en castellà), 34814. [Consulta: 4 maig 2020].
* ↑ «DOGV 19 d'octubre de 2009». [Consulta: 4 maig 2020].
# Casa Tarruell

La Casa Tarruell és un edifici del municipi de Sant Cugat del Vallès (Vallès Occidental) al nucli de la Floresta, que forma part de l'Inventari del Patrimoni Arquitectònic de Catalunya.

## Descripció

És una torre d'estiueig amb caràcter majestuós. Consta de dues plantes. Una baixa dedicada a soterrani i la superior per a habitatge. A l'habitatge s'hi accedeix per una escalinata. Presenta unes característiques estilístiques neoclàssiques o a l'estil de renaixement del XVII italià, tant en composició general amb l'aspecte d'edifici, com en detalls ornamentals com les motllures de les finestres i del fris que fa la volta a l'edifici per sota de la cornisa. Es mostra la influència de l'exposició internacional de 1929. Culminació del neoclàssic de la Floresta dels anys 30.

## Història

Gaietà Tarruell va construir el seu xalet damunt mateix de la carena. Era constructor d'obres que participava amb les del ferrocarril i va comprar un llot important de terrenys de Can Busquets on hi edificà diversos xalets.

## Referències

* 1 2 «Casa Tarruell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Stumpffia

Stumpffia és un gènere de granotes de la família Microhylidae endèmic de Madagascar.

## Taxonomia

* Stumpffia gimmeli
* Stumpffia grandis
* Stumpffia helenae
* Stumpffia psologlossa
* Stumpffia pygmaea
* Stumpffia tetradactyla
* Stumpffia tridactyla

## Referències

* IUCN (anglès)
# Iota grega

«Iota grega» té aquests significats:
* Ípsilon
* Iota
# Jorge Miguel Dias Gonçalves

Jorge Miguel Dias Gonçalves (nascut el 31 d'octubre de 1983 a Pedroso, Vila Nova de Gaia), és un futbolista portuguès retirat.
La temporada 2002-2003 va debutar amb l'Avanca i tot seguit se'n va anar amb el Pedra Rubras. Abans de ser fitxat pel Racing de Santander, va passar pel Leixoes portuguès, on hi va jugar 4 temporades. Finalment, el 2008, es va obrir al futbol espanyol i va aterrar a Cantàbria amb el Racing. Va debutar al Camp Nou substituint a Oscar Serrano en el minut 67. Amb el Racing va jugar 10 partits, sense marcar cap gol. A la temporada 2009-2010, jugà cedit amb el Vitòria de Guimaraes.
Posteriorment, jugà al Sporting Clube Olhanense, Atlético Clube de Portugal i al FC Felgueiras.

## Referències

* ↑ UEFA.com. «Racing beat clock to sign trio» (en anglès), 02-09-2008. [Consulta: 27 agost 2022].
# Jacqueline Sassard

Jacqueline Sassard (Niça, 13 de març de 1940 - Lugano, 17 de juliol de 2021) fou una actriu francesa.

## Biografia

Jacqueline Sassard és coneguda sobretot per haver participat en pel·lícules franceses i italianes com Guendalina (Alberto Lattuada, 1957), Estate violenta (Valerio Zurlini 1959), Faibles Femmes (Michel Boisrond, 1959), Accident (Joseph Losey, 1967) i el seu darrer paper a Les Biches (Claude Chabrol, 1968).
En el documental Trintignant l'italien, Jean-Louis Trintignant esmenta que va ser una de les dues companyes de Valerio Zurlini, que es va intentar suïcidar quan la seva bigàmia va ser descoberta per les seves parelles.
Va casar-se amb Gianni Lancia (1924-2014). Viu als Alps Marítims.

## Filmografia

* 1956: Je plaide non coupable, d'Edmond T. Gréville
* 1957: Guendalina, d'Alberto Lattuada: Guendalina Redaelli
* 1958: Nata di marzo, d'Antonio Pietrangeli: Francesca
* 1959: Estate violenta, de Valerio Zurlini: Rosanna
* 1959: Faibles Femmes, de Michel Boisrond: Hélène Maroni
* 1959: Il Magistrato de Luigi Zampa: Carla Bonelli
* 1959: Tutti innamorati, de Giuseppe Orlandini: Allegra Barberio
* 1959: Ferdinando I. re di Napoli, de Gianni Franciolini: Cordelia
* 1961: I Soliti rapinatori a Milano, de Giulio Petroni: Anna Maria
* 1961: Mariti a congresso, de Luigi Filippo d'Amico:
* 1962: Arrivano I Titani, de Duccio Tessari: Antiope
* 1962: Freddy und das Lied der Südsee, de Werner Jacobs: Mara
* 1963: Sandokan, la tigre di Mompracem, d'Umberto Lenzi
* 1964: I Pirati della Malesia, d'Umberto Lenzi: Princesse Hada
* 1964: Il sesso degli angeli, de Pasquale Festa Campanile: Eugenia
* 1965: Le Stagioni del nostro amore, de Florestano Vancini: Elena
* 1967: Accident, de Joseph Losey: Anna
* 1968: Les Biches, de Claude Chabrol: Why

## Premis

* Premi Zulueta a la millor actriu al Festival Internacional de Cinema de Sant Sebastià 1958 per Nata di marzo.

## Notes i referències

* ↑ «Festival de San Sebastián». [Consulta: 25 octubre 2019].
# Casa Tarraubella

Casa Tarraubella és una casa del poble d'Orrit, al municipi de Tremp. En anteriors divisions municipals era pertanyent al terme de Sapeira. És a l'extrem de llevant del poble d'Orrit, en el coster on es drecen les ruïnes d'aquest poble, al nord-est del Pont d'Orrit.

## Enllaços externs

* Institut Cartogràfic de Catalunya
# Tallo

Tallo fou un regne i després sultanat de les illes Cèlebes. Es va fundar a la segona meitat del segle xv quan el regne de Gowa es va repartir entre dos germans. Els regnes de Gowa i Tallo anaven tant coordinats que els europeus l'anomenaven en conjunt com regne de Makassar (del nom de la capital de Gowa). El 22 de setembre de 1605 el karang (rei) de Tallo, I Malingkaan Daeng Notonri, que exercia també com a patih (primer ministre) de Gowa, es va declarar musulmà i va agafar el nom de Sultan Abd Allah Awwal al-Islam; l'estat va passar a ser el sultanat de Tallo. El protectorat neerlandès va quedar establert el 13 de maig de 1668 uns mesos després de la victòria holandesa sobre el sultanat de Gowa. Un seriós conflicte intern va tenir lloc el 1777 i el 2 d'agost de 1780 els holandesos el van ocupar i van posar al tron a una reina i van exercir el control del sultanat. El 1811 el país va passar temporalment a ser protectorat britànic que el 23 de juny de 1814 van restaurar l'autonomia del sultanat; el 1816 fou retornat a Holanda. Els holandesos van suprimir el sultanat el 16 d'abril de 1856 i el seu territori fou annexionat.

## Llista de sultans

* Karaeng Loe o Lowe-ei-Sero segle XV
* Sumanga'rukka Tunilabu-ri-Suriwa ?-1511
* I Mangajowang-berang Tu Nipasaru 1511-1515
* I Mapppatakang Kantana Daeng Padulu (1515-1577)
* I Sambo Karaeng Patingaloan 1577
* Tunijallo 1577-1590
* Tepu-karaeng Daeng Parabung Tunipasulu Karaeng Asulukah 1590-1593
* I Malingkaan Daeng Notonri Karaeng Matoaya Sultan Abd Allah Awwal al-Islam 1593-1636, conegut com a "Tiger Keboka ri Tallo" (El Tigre de Tallo) i abreujat com Abdullah
* Muzaffar 1636-1641
* Harun ar-Raszid 1641-1673 (sota regència 1641-1655)
* Abdul Kadir 1673 - 1709 (nom pòstum Tumenanga-ri-Passiringanna)
* Sirajuddin (nom pòstum Tomamaliang-ri-Gaukana) 1709 - 1714
* Nazimuddin (nom pòstum Tumenanga-ri-Jawaiya) 1714 - 1729
* Sirajuddin (segona vegada) 1729- 1735
* Safiuddin (nom pòstum I-Makkasuma) 1735 - 1760
* Karaeng Sapanang Tu-Timoka 1760 - 1761
* Abdul Kadir II (nom pòstum Tumenanga-ri-Buttana) 1761 - 1767
* Sittie Saleh I (reina) 1767-1777
* Interregne 1777-1780
* Sittie Saleh II (nom pòstum Tumenanga-ri-Kanatojenna), reina 1780-1824
* Abdul Rauf (nom pòstum Tumenanga-ri-Katangka) 1824-1825
* Abdul Kadir Muhammad Aidid (nom pòstum Tumenanga-ri-Kakoa-sangna) 1825
* Abdul Rahman (nom pòstum Tumenanga-ri-Suangga) 1825-1845
* Sittie Aisya (nom pòstum Tumenanga-ri-Bontomanai), reina 1845-1850
* La Makka Daeng Parani 1850-1856

## Referències

* Worldstatesmen
* The Emergence of Early Kingdoms in South Sulawesi per Andi' Zainal Abidin
Viccionari
# Isoperla nilovana

Isoperla nilovana és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Navàs, 1923. Rev. Acad. Cienc. Exactas Fis. Quim. Nat. Zaragoza 1 7:42.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:511.

## Enllaços externs

* Encyclopedia of Life (anglès)
* Perlodidae Species Listing (anglès)
# Arderás conmigo

Arderás conmigo és una pel·lícula espanyola dirigida pel debutant Miguel Ángel Sánchez l'any 2002.

## Argument

Laura, una tímida professora de misteriosa bellesa, inicia una apassionada relació amb un dels seus alumnes, un adolescent marginal anomenat Israel. El jove comença a freqüentar la decadent mansió en la qual Laura viu amb els seus avis, Irene i Luis, amb el propòsit d'aprofitar-se d'ella. En el transcurs d'aquestes trobades clandestines esclata la violència, revelant inesperadament els foscos secrets que s'amaguen a la casa, i conduint la relació de la parella cap a un joc cada vegada més perillós, en el qual ja no se sap qui utilitza i qui és utilitzat.

## Repartiment

* Cristina Silva... Laura
* Daniel Cabello... Israel
* Manuel de Blas... Luis
* Julieta Serrano ... Irene
* Gabriel Garbisu... Ricardo
* Alberto Fernández... El Pelos
* Pedro Extremera ... Noi #1
* Julián Pascual ... Noi #2
* Francisco Vidal ... Mendoza
* Celia Bermejo ... Marisol
* Luisa Solaguren ... Montse

## Nominacions

La cançó de la pel·lícula Ojos de gacela, composta per Eva Gancedo i interpretada per Rasha, fou candidata al Goya a la millor cançó original el 2002.

## Referències

* ↑ Fallido policiaco psicológico, El País, 18 de gener de 2002
* ↑ Arderás conmigo a Fotogramas
* ↑ NAJWAJEAN PODRÍA LLEVARSE UNO DE LOS GOYA, los40.com. 24 de gener de 2003
* ↑ Arderás conmigo al web dels Goya
# José María Echevarría Ayestarán

José María Echevarría Ayestarán (Algorta, Biscaia, 30 d'octubre de 1920 - Leza, Àlaba, 25 d'octubre de 1966) fou un porter de futbol basc que desenvolupà la seva carrera esportiva a l'Athletic Club de Bilbao.

## Trajectòria

Després de jugar a l'Arenas de Getxo, la Juventud Católica de Algorta, el Neguri i les categories inferiors de l'Athletic Club, entrà a formar part del primer equip de l'Athletic l'any 1939, debutant a Primera Divisió el 10 de desembre de 1939 en el partit Sevilla FC 3 - 3 Athletic Club.
La temporada 1940/41, Echevarría aconseguí fer-ser amb el Trofeu Zamora com a porter menys golejat de la categoria al tan sols encaixar 21 gols en 18 partits, a més a més, aquella temporada l'Athletic Club aconseguia quedar subcampió de Lliga per darrere del Club Atlético de Madrid.
La temporada 1942/43, Echevarría guanyà amb l'Athletic Club els títols de Lliga i Copa del Generalíssim en una temporada que fou la seva darrera en actiu ja que a causa d'una malaltia es retirà aquell any 1943. En total, Echevarría disputà 59 partits a primera divisió.
Fou internacional amb la selecció espanyola en una ocasió, el 12 de gener de 1941, a Lisboa, en el partit Portugal 2 - 2 Espanya.

## Palmarès
### Campionats estatals

* Una Lliga espanyola: 1942/43
* Una Copa del Generalíssim: 1943

### Distincions individuals

    Un Trofeu Zamora: 1940/41

## Enllaços externs

* Bibliografia: "ECHEVARRIA. Guardameta del Athletic Club 1938-1942" Arxivat 2013-05-28 a Wayback Machine.
* Història d'Echevarría
* Echevarría a www.lfp.es
* Fitxa d'Echevarría com a jugador de la Selecció espanyola Arxivat 2011-09-18 a Wayback Machine.
# Yollada Suanyot

Yollada "Nok" Suanyot (en tailandès เกริกก้อง "นก" สวนยศ ; 18 de juny de 1983) és una celebritat i política tailandesa. El 27 de maig de 2012 va ser elegida representant del districte de Mueang Nan a l'Organització Administrativa Provincial de la província de Nan, tot presentant-se com a política independent. Abans d'entrar en política, Suanyot havia estat una model i una reina de la bellesa, així com integrant del grup de música pop Venus Flytrap, on actuava amb el sobrenom de "Nok". Suanyot és una dona transgènere, i ha fundat i presidit l'associació TransFemale, que defensa els drets transgènere. A causa de la manca de reconeixement legal per a les persones transsexuals a Tailàndia, el seu nom masculí de naixement va aparèixer a la papereta electoral. Suanyot es va llicenciar en ciències a la Universitat Thammasat quan tenia 21 anys, té un màster en ciències polítiques i cursa un doctorat en ciències socials a la Universitat Ramkhamhaeng.

## Referències

* ↑ «Papillon myspace page». myspace. [Consulta: 30 maig 2012].
* 1 2 3 Chetchotiros, Nattaya «A first for the third gender». Bangkok Post, 30-05-2012 [Consulta: 30 maig 2012].
* ↑ Winn, Patrick «Thailand: election victory for transgender star». Global Post, 28-05-2012 [Consulta: 30 maig 2012].
* 1 2 Winn, Patrick «Thailand: Transgender diva seeks political office». Global Post, 26-05-2012 [Consulta: 30 maig 2012].
* ↑ Sarnsamak, Pongphon «Hold it, you can't have that sex change yet». Malaysia Star, 01-11-2009 [Consulta: 14 abril 2017].
* ↑ Phetdee, Wannapa «Còpia arxivada». The Nation, 15-08-2007 [Consulta: 7 novembre 2020]. Arxivat 10 de maig 2012 a Wayback Machine. «Còpia arxivada». Arxivat de l'original el 2012-05-10. [Consulta: 7 novembre 2020].
# Casa de Habad

Una Casa de Habad (en hebreu: בית חב "ד) (transliterat: Beit Chabad) (en anglès: Chabad House) és una institució que forma part del moviment Habad-Lubavitx, i serveix principalment com a centre per a la difusió del judaisme hassídic ortodox. També s'utilitza com a punt de trobada per als membres de Habad. Les cases de Habad són administrades pels Shluchim (emissaris) locals, enviats a un indret determinat pel Rebe de Lubavitx, el Rabí Menachem Mendel Schneerson. A les cases de Habad, el rabí i la seva esposa organitzen programes de benvinguda, activitats i serveis per a la comunitat jueva local i per als turistes. Aquestes institucions existeixen avui dia a tot el món, servint com a centres per a la comunitat jueva que ofereixen activitats educatives per respondre a les necessitats de tota la comunitat, independentment del seu grau d'observança religiosa. Cada centre té com a objectiu oferir un indret acollidor i informal per aprendre i observar el judaisme, i crear una atmosfera relaxant perquè tot el poble jueu es senti còmode en els esdeveniments de Habad. Algunes cases estan dins o prop dels campus universitaris, unes altres es troben en altres parts de la ciutat. Les cases de Habad solen estar dirigides per un rabí i per la seva esposa (Rebbetzin), sovint tenen l'ajuda de joves voluntaris i membres del moviment Habad.

## Referències

* ↑ www.chabad.org/library